окуме. Това съответства на минимум 1,5 пъти до максимум 15 пъти от общото потребление на Съюза.
 Производствен капацитет в Китай
 (52)
 При липсата на съдействие от страна на китайските производители на шперплат от окуме или на каквато и да било друга налична информация за китайската промишленост на шперплат от окуме, беше проучено състоянието на китайската шперплатова промишленост като цяло (независимо от вида на използвания вид дървесина), както това бе направено при предишния преглед. В съответствие с предходните разследвания бе потвърдено, че шперплатът е произвеждан от едни и същи дружества и с едно и също оборудване, независимо от използвания вид дървесина. При предишния преглед бе установено също така, че производството на шперплат от окуме е по-изгодно от това на други видове шперплат. Поради това при отсъствието на мерки е твърде вероятно китайските производители да пренасочат производството си на други видове шперплат към по-изгодното производство на шперплат от окуме.
 (53)
 Въз основа на това и предвид обема на производството на всички видове шперплат, който по статистически данни на ФАО по време на РПРП е възлизал на 113 милиона m3, в Китай вероятно съществува значителен производствен капацитет. Следователно съвсем слабо пренасочване от други видове дървесина към окуме би било достатъчно, за да се предизвика значително повишение на обема на производството на шперплат от окуме, който може да се използва за износ.
 iii)
 привлекателност на пазара на Съюза
 (54)
 Основният елемент, използван за определяне на привлекателността на пазара на Съюза, в случай че мерките бъдат отменени, е равнището на цените на китайския износ за други трети държави в сравнение с равнището на цените на китайския износ за Съюза. Посочените по-горе в съображение 45 търговски оферти за пазара на Съюза и за други трети държави показаха, че по време на РПРП пазарът на Съюза действително е бил привлекателен, тъй като цените на китайския износ на шперплат от окуме за пазара на Съюза са били по-високи от цените на китайския износ за всички други трети пазари, за които бяха налични търговски оферти, с изключение на Норвегия. По-конкретно, експортните цени в офертите за пазара на Съюза са били с около 30 % по-високи от цените за Босна и Херцеговина и с около 40 % по-високи от тези за Турция и държавите от Персийския залив. Тъй като няма налични статистически данни за обема на китайския износ на шперплат от окуме за тези държави, представителността на извадката от гледна точка на обема не може да бъде установена. При все това потенциално по-високите експортни цени за Съюза биха направили пазара на Съюза привлекателен, тъй като износът за Съюза би донесъл по-големи печалби.
 (55)
 Освен това антидъмпингови мита върху вноса на китайски шперплат (8) съществуват в Република Корея, Мароко и Турция, докато Съединените американски щати издадоха предварителни заключения по отношение на изравнителните мерки спрямо китайския шперплат през януари 2017 г. Следователно китайските производители износители ще имат ограничен достъп до тези пазари и износът на продукцията им или неговото пренасочване за тези пазари ще бъдат ограничени. Това прави пазара на Съюза дори по-привлекателен за китайския внос на шперплат.
 (56)
 Следователно може да